**Tervetuloa rippikouluun!** 

**Kohti kesää 2026!**

Olet tulossa Aholansaaren rippikouluun kesällä 2026! Kesään on vielä pitkä matka, mutta siitä huolimatta suuntaamme ajatukset jo kohti leirikesää!

Rippikouluhan alkaa jo ennen leiriä. Aholansaaren rippikoulujen alkujakso suoritetaan kotiseurakunnassa. Sinun tulee siis osallistua kotiseurakuntasi **seurakuntayhteysjaksoon**, vaikka et olekaan menossa seurakunnan leirille. Vie liitteenä oleva Seurakuntayhteys-lomake (Suuri ihme - Rippikoulusuunnitelma 2017) seurakuntasi rippikouluista vastaavalle työntekijälle luettavaksi. Häneltä saat tarvittavat ohjeet siitä, miten järjestörippikouluun menevät osallistuvat seurakunnan järjestämään tutustumisjaksoon ennen rippileiriä. Mikäli kotiseurakuntasi ei järjestä seurakuntayhteysjakson opetusta, ota yhteyttä minuun. **Pidä lomake tallessa ja ota se mukaan rippileirille tullessasi (myös oman seurakunna täytetty riparipassi käy).**

Keväällä 2026 lähetämme tarkemman leirikirjeen, jossa muun muassa **kutsu rippikouluinfoihin, jotka ovat tarkoitettu sekä leiriläisille että huoltajille.**

**Leirien 1-4 hinta on 420 € + 60€ varausmaksu (yhteensä 480€) ja musiikkipainotteisen leirin hinta 420€ + 80€ varausmaksu (yhteensä 500€).** Hinta sisältää täysihoidon Aholansaaressa omin liinavaattein. Varsinainen leirimaksulasku lähetetään Aholansaaresta alkukeväästä. Se on mahdollista maksaa joko korottomalla osamaksulla kolmessa erässä tai kertasuorituksena. Maksuasioissa (kuten eräpäivän muuttaminen tai lisäerien sopiminen) pyydämme ottamaan yhteyden suoraan Aholansaareen, samoin jos haluatte varata konfirmaatiota varten majoitusta Aholansaaresta, aholansaari@aholansaari.fi

Leirin **varausmaksusta lähetetään lasku erikseen loppuviikosta.** Leiripaikan vahvistaminen tapahtuu maksamalla varausmaksun eräpäivään mennessä. Varausmaksuun sisältyy rippikoulun opetusmateriaalit, Katekismus, Siionin virsien nuottipainos, tapaturmavakuutus sekä Nuori Yty -lehti vuodeksi 2026. Varausmaksua emme mahdollisessa leirin perumistapauksessa maksa takaisin.

**Muista näyttää tämä kirje myös huoltajallesi!**

**TOIMI NÄIN:**

**1. Näytä kirje huoltajallesi**

**2. Ota yhteys kotiseurakuntasi rippikoulutyöntekijään**

**3. Varmista paikkasi kesän leirillä maksamalla varausmaksu**

Sinä riität, sinä kelpaat, sinä et ole yksin.

|  |
| --- |
| **Aholansaaren rippileirit kesällä 2026**  |
| **Aholansaari 13.-13.6. Konfirmaatio 13.6. klo 11.30** **Aholansaari 2 3.-13.6. Konfirmaatio 13.6. klo 14.00****Aholansaari 3 17.-27.6. Konfirmaatio 27.6. Klo 11.30** **Aholansaari 4 17.-27.6. Konfirmaatio 27.6. klo 14.00** **Aholansaari 5 15.-25.7. Konfirmaatio 25.7. klo 11.30** |

Mukavaa, että olet tulossa leirille, siitä tulee varmasti hieno kokemus! Riparilla tutustut uusiin ihmisiin, itseesi ja siihen uskoon, johon sinut on kastettu. Lisäksi leirillä lauletaan, saunotaan, syödään, leikitään ja unelmoidaan paremmasta maailmasta. Herättäjä-Yhdistyksen nuorisotyössä olemme sitoutuneet edistämään turvallisemman tilan ja kiusaamattomuuden periaatteita. Niistä voit käydä lukemassa www.nuoriyty.fi/turvallisempitila.

Mikäli jokin asia on sinulle epäselvä, kysy rohkeasti Herättäjä-Yhdistyksen nuorisosihteeriltä, Raisalta raisa.jarkkola@h-y.fi, puh. 040-6749815.

Poikkea myös Herättäjä-Yhdistyksen nuorisotyön nettisivuilla www.nuoriyty.fi, sieltä löytyy lisää asiaa rippikouluista. Leiripaikkaamme Aholansaareen voit tutustua osoitteessa www.aholansaari.fi.

**Löydät meidät myös täältä: Facebook: Nuori Yty ja Instagram: nuoriyty.**

**Terveisin:**

**Raisa Jarkkola 040-6749815** **raisa.jarkkola@h-y.fi**

